title: Regulamentul de punere în aplicare (UE) nr. 834/2014 al Comisiei din 22 iulie 2014 de stabilire a normelor pentru aplicarea cadrului comun de monitorizare și evaluare a politicii agricole comune

text:
               1.8.2014

               RO

               Jurnalul Oficial al Uniunii Europene

               L 230/1

         REGULAMENTUL DE PUNERE ÎN APLICARE (UE) NR. 834/2014 AL COMISIEI
   din 22 iulie 2014
   de stabilire a normelor pentru aplicarea cadrului comun de monitorizare și evaluare a politicii agricole comune
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 110 alineatele (2) și (4),
   întrucât:

               (1)

               Regulamentul (UE) nr. 1306/2013 prevede un cadru comun de monitorizare și evaluare pentru măsurarea performanțelor politicii agricole comune (PAC). Pentru aplicarea acestui cadru, este necesar să se stabilească norme care să asigure o evaluare cuprinzătoare și regulată a progreselor, a eficienței și a eficacității PAC în raport cu obiectivele urmărite. Pentru a permite statelor membre și Comisiei să instituie un cadru de monitorizare și evaluare coerent, ar trebui să se definească un set de indicatori comuni, astfel cum se menționează la articolul 110 alineatul (2) din Regulamentul (UE) nr. 1306/2013.

               (2)

               Acești indicatori ar trebui să fie legați de structura și de obiectivele PAC și să se bazeze pe elemente cuantificabile. Prin urmare, ar trebui să se definească diferite tipuri de indicatori pentru a permite evaluarea PAC la toate nivelurile. Indicatorii de impact ar trebui să reflecte principalele obiective comune ale PAC, astfel cum sunt prevăzute la articolul 110 alineatul (2) din Regulamentul (UE) nr. 1306/2013. Pentru fiecare dintre aceste obiective principale comune pot fi identificate mai multe obiective specifice, pentru care trebuie definiți indicatori de rezultat. Obiectivele specifice respective includ veniturile exploatațiilor și variabilitatea acestor venituri, îmbunătățirea competitivității sectorului agricol, stabilitatea piețelor, așteptările consumatorilor, furnizarea de bunuri publice și protecția mediului, atenuarea schimbărilor climatice și adaptarea la aceste schimbări, menținerea unei agriculturi diversificate, precum și obiectivele specifice definite pentru Fondul european agricol pentru dezvoltare rurală (FEADR), și anume prioritățile Uniunii în materie de dezvoltare rurală. În plus, aplicarea practică a instrumentelor PAC ar trebui să fie monitorizată pe baza unor indicatori de realizare care pot reflecta acest nivel operațional al PAC.

               (3)

               Este important ca acest cadru de monitorizare și de evaluare să poată fi utilizat de statele membre și de Comisie în mod eficient și în timp util. Prin urmare, ar trebui să se prevadă obligativitatea statelor membre de a transmite Comisiei informațiile necesare pentru a permite monitorizarea și evaluarea PAC în termenele stabilite de regulamentele pertinente. Pentru a se evita orice sarcini administrative inutile, Comisia ar trebui, în măsura în care este posibil, să utilizeze informațiile puse deja la dispoziția sa.

               (4)

               Măsurile prevăzute de prezentul regulament sunt conforme cu avizul Comitetului pentru fondurile agricole,

         ADOPTĂ PREZENTUL REGULAMENT:
   Articolul 1
   Indicatori
   Indicatorii care permit evaluarea progresului, a eficacității și a eficienței politicii agricole comune (PAC) pe baza obiectivelor urmărite, menționate la articolul 110 alineatul (2) din Regulamentul (UE) nr. 1306/2013, trebuie să fie cuantificabili. Printre respectivii indicatori se numără:

               (a)

               indicatori de impact, astfel cum se specifică în secțiunea 1 din anexa la prezentul regulament, care reflectă domeniile în care este prevăzut ca PAC să aibă o influență;

               (b)

               indicatori de rezultat, astfel cum se specifică în secțiunea 2 din anexa la prezentul regulament, care reflectă principalele realizări ale:

                           (i)

                           Regulamentului (UE) nr. 1305/2013 al Parlamentului European și al Consiliului (2);

                           (ii)

                           Regulamentului (UE) nr. 1306/2013;

                           (iii)

                           Regulamentului (UE) nr. 1307/2013 al Parlamentului European și al Consiliului (3); precum și ale

                           (iv)

                           Regulamentului (UE) nr. 1308/2013 al Parlamentului European și al Consiliului (4);

               (c)

               indicatori de realizare, astfel cum se specifică în secțiunea 3 din anexa la prezentul regulament, care reflectă punerea în aplicare a instrumentelor PAC conexe;

               (d)

               indicatori de context, astfel cum se menționează în secțiunea 4 din anexa la prezentul regulament, care reflectă aspectele relevante ale tendințelor contextuale generale care ar putea avea o influență asupra punerii în aplicare, a realizărilor și a performanțelor PAC.

         Indicatorii de rezultat, indicatorii de realizare și indicatorii de context relevanți pentru monitorizarea și evaluarea Fondului european agricol pentru dezvoltare rurală (FEADR) sunt cei definiți în Regulamentul de punere în aplicare (UE) nr. 808/2014 al Comisiei (5).
   Articolul 2
   Furnizarea informațiilor
   (1)   Statele membre furnizează Comisiei informațiile necesare în scopul monitorizării și evaluării performanțelor PAC în termenele pentru transmiterea informațiilor și notificările de informare cu privire la funcționarea instrumentelor PAC, astfel cum se prevede în Regulamentele (UE) nr. 1305/2013, (UE) nr. 1306/2013, (UE) nr. 1307/2013 și (UE) nr. 1308/2013. Informațiile respective trebuie să fie exacte și fiabile.
   (2)   În scopul cadrului comun de monitorizare și evaluare, Comisia utilizează, în măsura în care este posibil, următoarele informații deja puse la dispoziție de către statele membre prin intermediul instrumentelor existente pentru schimburile de informații:

               (a)

               informațiile, notificările și rapoartele puse la dispoziția Comisiei cu privire la punerea în aplicare a instrumentelor care funcționează în cadrul PAC, cât și cu privire la punerea în aplicare a legislației relevante a Uniunii privind protecția mediului;

               (b)

               informațiile puse la dispoziția Comisiei în scopul procedurii de verificare a conturilor;

               (c)

               informațiile puse la dispoziția Eurostat.

         Articolul 3
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 iulie 2014.

            Pentru Comisie

            Președintele

         José Manuel BARROSO

      (1)  JO L 347, 20.12.2013, p. 549.

      (2)  Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO L 347, 20.12.2013, p. 487).

      (3)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).

      (4)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

      (5)  Regulamentul de punere în aplicare (UE) nr. 808/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (JO L 227, 31.7.2014, p. 18).

      ANEXĂ
      Indicatori ai Cadrului comun de monitorizare și evaluare a PAC
      1.   Indicatori de impact menționați la articolul 1 primul paragraf litera (a)

                  1.

                  Venitul întreprinderii agricole

                  2.

                  Venitul factorilor agricoli

                  3.

                  Productivitatea totală a factorilor în agricultură

                  4.

                  Variabilitatea prețurilor produselor de bază în UE

                  5.

                  Evoluția prețurilor de consum ale produselor alimentare

                  6.

                  Balanța comercială agricolă

                  7.

                  Emisii de origine agricolă

                  8.

                  Indicele păsărilor de câmp

                  9.

                  Agricultura de mare valoare naturală

                  10.

                  Captarea apei în agricultură

                  11.

                  Calitatea apei

                  12.

                  Materiile organice din sol în terenul arabil

                  13.

                  Eroziunea solului cauzată de apă

                  14.

                  Rata de ocupare a forței de muncă în mediul rural

                  15.

                  Gradul de sărăcie rurală

                  16.

                  PIB pe cap de locuitor în zonele rurale

            2.   Indicatori de rezultat menționați la articolul 1 primul paragraf litera (b)

                  1.

                  Cota de sprijin direct în veniturile agricole

                  2.

                  Variabilitatea veniturilor fermelor agricole

                              —

                              în funcție de tipul de fermă

                              —

                              în funcție de dimensiunea economică

                  3.

                  Valoarea adăugată pentru producătorii primari în lanțul de aprovizionare cu alimente

                  4.

                  Exporturile de produse agricole din UE

                              —

                              cota exporturilor de produse agricole din UE în exporturile mondiale

                              —

                              cota produselor finale în exporturile de produse agricole din UE

                  5.

                  Intervenția publică: procentul volumului de produse achiziționate pentru depozitare de intervenție din producția totală a UE

                  6.

                  Depozitarea privată: procentul volumului de produse aflate în depozite private din producția totală a UE

                  7.

                  Restituiri la export: procentul volumului de produse exportate cu restituiri la export din producția totală a UE

                  8.

                  Prețurile produselor de bază în UE față de prețurile practicate la nivel mondial (defalcate în funcție de produs)

                  9.

                  Valoarea producției în cadrul sistemelor de calitate ale UE în comparație cu valoarea totală a producției agricole și alimentare

                  10.

                  Importanța agriculturii ecologice

                              —

                              proporția suprafeței utilizate pentru agricultura ecologică din totalul suprafeței agricole utilizate (SAU)

                              —

                              proporția efectivelor de animale ecologice din totalul efectivelor de animale

                  11.

                  Diversitatea culturilor

                              —

                              în fermă (numărul de ferme în funcție de numărul de culturi și de dimensiune)

                              —

                              într-o regiune

                  12.

                  Proporția de pășuni și fânețe din SAU totală

                  13.

                  Proporția zonelor de interes ecologic (ZIE) din terenul agricol

                  14.

                  Proporția suprafeței care face obiectul unor practici de ecologizare

                  15.

                  Emisiile nete de gaze cu efect de seră provenite din solurile agricole

                  16.

                  Diversitatea structurală

                              —

                              în termeni absoluți

                              —

                              în termeni relativi

                  17.

                  Indicatori de rezultat suplimentari specificați în Regulamentul de punere în aplicare (UE) nr. 808/2014

            3.   Indicatori de realizare menționați la articolul 1 primul paragraf litera (c)

         Plăți directe

         Schema de plată de bază

                  —

                  Numărul de fermieri

                  —

                  Numărul de hectare

         Schema de plată unică pe suprafață

                  —

                  Numărul de fermieri

                  —

                  Numărul de hectare

         Ajutoare naționale tranzitorii (ANT)

                  —

                  Numărul de fermieri

                  —

                  Numărul de unități pentru care se acordă ANT (hectare/animale/altele)

         Plată redistributivă

                  —

                  Numărul de fermieri

                  —

                  Numărul de hectare

         Ecologizare

                  —

                  Numărul total de fermieri care trebuie să aplice cel puțin o obligație de ecologizare

                  —

                  Numărul total de hectare declarate de fermierii respectivi

         Derogări în materie de ecologizare

                  —

                  Numărul fermierilor care beneficiază de derogări în funcție de următoarele categorii: fermieri ecologici/derogare de la diversificarea culturilor/derogare de la obligativitatea ZIE

                  —

                  Numărul de hectare declarate de fermierii respectivi (fermieri ecologici/derogare de la diversificarea culturilor/derogare de la obligativitatea ZIE)

         Diversificarea culturilor

                  —

                  Numărul fermierilor care sunt supuși obligației de diversificare a culturilor (cu 2 culturi; cu 3 culturi)

                  —

                  Numărul de hectare de teren arabil declarate de fermierii care sunt supuși obligației de diversificare a culturilor (cu 2 culturi; cu 3 culturi)

         Pășune permanentă

                  —

                  Numărul fermierilor cu pășuni permanente luat în considerare pentru raport

                  —

                  Numărul de hectare acoperite de pășuni permanente declarate de fermierii luați în considerare pentru raport

                  —

                  Numărul fermierilor cu pajiști permanente în zone desemnate ca sensibile din punct de vedere ecologic

                  —

                  Numărul de hectare acoperite de pășuni permanente sensibile din punct de vedere ecologic declarate de fermierii respectivi

                  —

                  Numărul de hectare de pășuni permanente desemnate sensibile din punct de vedere ecologic (total)

         ZIE

                  —

                  Numărul fermierilor care sunt supuși cerințelor ZIE

                  —

                  Numărul de hectare de teren arabil declarate de fermierii care sunt supuși obligației ZIE

                  —

                  Numărul de hectare declarate de fermieri ca ZIE, defalcate pe tip de ZIE

         Echivalență

                  —

                  Numărul fermierilor care aplică măsuri echivalente (sisteme de certificare sau măsuri de agromediu și climatice)

                  —

                  Numărul de hectare declarate de fermierii care aplică măsuri echivalente (sisteme de certificare sau măsuri de agromediu și climatice)

         Plata pentru tinerii fermieri

                  —

                  Numărul de fermieri

                  —

                  Numărul de hectare

         Schema pentru micii fermieri

                  —

                  Numărul de fermieri

                  —

                  Numărul de hectare

         Sprijinul cuplat facultativ

                  —

                  Numărul beneficiarilor sprijinului cuplat facultativ (defalcat în funcție de sector)

                  —

                  Cantitățile eligibile (numărul de hectare/numărul de animale în funcție de sector)

                  —

                  Numărul de hectare

                  —

                  Numărul de animale

         Plata pentru zonele care se confruntă cu constrângeri naturale

                  —

                  Numărul de fermieri

                  —

                  Numărul de hectare

         Programele naționale pentru sectorul bumbacului

                  —

                  Numărul de fermieri

                  —

                  Numărul de hectare

         Măsuri de piață

         Intervenție publică

                  —

                  Volum

                  —

                  Durată

         Depozitare privată

                  —

                  Volum

                  —

                  Durată

         Restituiri la export

                  —

                  Volumul produselor exportate cu restituiri la export

         Măsură excepțională

                  —

                  [după caz]

         Organizații de producători

                  —

                  Procentul producției comercializate de către organizațiile de producători și asociațiile de organizații de producători

         Programe pentru școli

                  —

                  Numărul de beneficiari finali ai Programului de distribuire a laptelui în școli

                  —

                  Numărul de beneficiari finali ai Programul de încurajare a consumului de fructe în școli

         Sectorul vitivinicol

                  —

                  Numărul de hectare cu plantări de viță de vie noi

                  —

                  Numărul de hectare cu plantații viticole restructurate

                  —

                  Numărul proiectelor de promovare în sectorul vitivinicol

                  —

                  Numărul proiectelor de investiții și al măsurilor de inovare

         Aspecte orizontale

         Ecocondiționalitate

                  —

                  Numărul de hectare care fac obiectul ecocondiționalității

                  —

                  Ponderea plăților din cadrul PAC care fac obiectul ecocondiționalității

         Politica în domeniul calității

                  —

                  Indicațiile geografice din sectorul vitivinicol

                  —

                  Numărul noilor denumiri de origine protejate, al noilor indicații geografice protejate și al noilor specialități tradiționale garantate

         Agricultura ecologică

                  —

                  Numărul de hectare (total și în conversie)

                  —

                  Numărul operatorilor ecologici certificați înregistrați

         Politica de promovare

                  —

                  Numărul de programe (în interiorul și în afara UE)

                  —

                  Numărul de noi organizații care formulează propuneri

         Sistemul de consiliere agricolă

                  —

                  Numărul fermierilor care beneficiază de consiliere

         Dezvoltare rurală

      Indicatorii de realizare specificați în Regulamentul de punere în aplicare (UE) nr. 808/2014
      4.   Indicatori de context menționați la articolul 1 primul paragraf litera (d)

      Indicatorii specificați în Regulamentul de punere în aplicare (UE) nr. 808/2014


title: Regulamentul de punere în aplicare (UE) nr. 250/2011 al Comisiei din 14 martie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               15.3.2011

               RO

               Jurnalul Oficial al Uniunii Europene

               L 67/22

         REGULAMENTUL DE PUNERE ÎN APLICARE (UE) NR. 250/2011 AL COMISIEI
   din 14 martie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul (CE) nr. 1580/2007 al Comisiei din 21 decembrie 2007 de stabilire a normelor de aplicare a Regulamentelor (CE) nr. 2200/96, (CE) nr. 2201/96 și (CE) nr. 1182/2007 ale Consiliului în sectorul fructelor și legumelor (2), în special articolul 138 alineatul (1),
   întrucât:
   Regulamentul (CE) nr. 1580/2007 prevede, ca urmare a rezultatelor negocierilor comerciale multilaterale din Runda Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XV la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 138 din Regulamentul (CE) nr. 1580/2007 se stabilesc în anexa la prezentul regulament.
   Articolul 2
   Prezentul regulament intră în vigoare la 15 martie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 martie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 350, 31.12.2007, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  MA

                  54,4

                  TN

                  97,4

                  TR

                  84,0

                  ZZ

                  78,6

                  0707 00 05

                  JO

                  158,2

                  TR

                  164,7

                  ZZ

                  161,5

                  0709 90 70

                  MA

                  41,1

                  TR

                  137,4

                  ZZ

                  89,3

                  0805 10 20

                  EG

                  54,3

                  IL

                  78,4

                  JM

                  51,6

                  MA

                  47,3

                  TN

                  45,0

                  TR

                  68,6

                  ZZ

                  57,5

                  0805 50 10

                  EG

                  67,3

                  MA

                  42,1

                  TR

                  43,2

                  ZZ

                  50,9

                  0808 10 80

                  AR

                  96,2

                  BR

                  86,9

                  CA

                  91,4

                  CL

                  113,5

                  CN

                  85,5

                  MK

                  50,2

                  US

                  142,8

                  ZA

                  67,5

                  ZZ

                  91,8

                  0808 20 50

                  AR

                  91,6

                  CL

                  79,3

                  CN

                  69,0

                  US

                  79,9

                  ZA

                  93,2

                  ZZ

                  82,6

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.


title: Regulamentul de punere în aplicare (UE) nr. 584/2013 al Comisiei din 18 iunie 2013 de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Melton Mowbray Pork Pie (IGP)]

text:
               21.6.2013

               RO

               Jurnalul Oficial al Uniunii Europene

               L 169/39

      REGULAMENTUL DE PUNERE ÎN APLICARE (UE) NR. 584/2013 AL COMISIEI

   din 18 iunie 2013
   de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Melton Mowbray Pork Pie (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 53 alineatul (2) al doilea paragraf,
   întrucât:

               (1)

               Regulamentul (UE) nr. 1151/2012 a intrat în vigoare la 3 ianuarie 2013. Acesta a abrogat și a înlocuit Regulamentul (CE) nr. 510/2006 din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 9 alineatul (1) primul paragraf din Regulamentul (CE) nr. 510/2006, Comisia a examinat cererea Regatului Unit de aprobare a modificărilor aduse caietului de sarcini al indicației geografice protejate „Melton Mowbray Pork Pie”, înregistrată în conformitate cu Regulamentul (CE) nr. 566/2009 al Comisiei (3).

               (3)

               Cererea are drept scop modificarea caietului de sarcini prin clarificarea rolului agenților de îngroșare și al altor ingrediente utilizate la fabricarea produsului „Melton Mowbray Pork Pie”.

               (4)

               Comisia a examinat modificările în cauză și a decis că acestea sunt întemeiate. Întrucât este vorba despre o modificare minoră, Comisia o poate adopta fără a recurge la procedura stabilită la articolele 50-52 din Regulamentul (UE) nr. 1151/2012,

         ADOPTĂ PREZENTUL REGULAMENT:
   Articolul 1
   Caietul de sarcini al indicației geografice protejate „Melton Mowbray Pork Pie” se modifică în conformitate cu anexa I la prezentul regulament.
   Articolul 2
   Documentul unic care reia elementele principale ale caietului de sarcini figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 iunie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 93, 31.3.2006, p. 12.

      (3)  JO L 168, 30.6.2009, p. 20.

      ANEXA I
      Se aprobă următoarele modificări aduse caietului de sarcini al indicației geografice protejate „Melton Mowbray Pork Pie”:

                  Metoda de obținere (secțiunea 4.5 din caietul de sarcini)

                  Modificare

                  Explicație

                              4.5.

                              Metoda de obținere: Ingrediente utilizate pentru fabricarea produsului „Melton Mowbray Pork Pie”:

                     Ingrediente obligatorii — Trebuie utilizate următoarele ingrediente:

                  Această modificare clarifică toate ingredientele care trebuie utilizate în produsul „Melton Mowbray Pork Pie”.

                  Carne de porc neafumată

                  Sare

                  Slănină și/sau grăsime

                  Făină de grâu

                  Gelatină și/sau aspic din oase de porc

                  Apă

                  Condimente

                     Ingrediente opționale — Pot fi utilizate următoarele ingrediente:

                  Acestea sunt singurele ingrediente opționale care pot fi utilizate.

                  Ouă și/sau lapte (numai pentru uns aluatul)

                  Materialul pentru uns (ouă și/sau lapte) — Potențează culoarea maro-auriu a aluatului copt. Ouăle și laptele sunt folosite în produsele de brutărie și patiserie destinate atât consumului casnic, cât și comercializării pentru a potența aspectul rumen al produselor de patiserie și panificație.

                  Firimituri de pâine sau pesmet

                  Firimituri de pâine sau pesmet

                  Amidon

                  Amidon

                  Dacă se utilizează aceste ingrediente opționale, ele nu trebuie să reprezinte, în total, mai mult de 8 % din produsul final. Pentru fiecare ingredient în parte trebuie respectate următoarele proporții:

                  Aceste ingrediente, utilizate adesea ca agenți de îngroșare, asigură maleabilitatea umpluturii (atunci când este crudă), rețin sucurile cărnii în momentul coacerii produsului și asigură omogenitatea texturii cărnii în produsul final.

                  Material pentru uns < 1 %,

                  Firimituri de pâine sau pesmet < 2 %

                  Amidon < 5 %

                  Se menționează, de asemenea, cantitățile maxime ale acestor ingrediente opționale.

                  Niciun alt ingredient, în afara celor enumerate mai sus și a ingredientelor care intră în compoziția lor, nu poate fi utilizat pentru fabricarea produsului „Melton Mowbray Pork Pie”.

                  Scopul acestei modificări este de a clarifica faptul că nu pot fi utilizate decât ingredientele de mai sus și nu altele.

                  Se amestecă ingredientele necesare pentru prepararea aluatului. Acesta se modelează în formă de rulouri și capace înainte de confecționarea propriu-zisă a plăcintei.

                  Cuvintele „după care se lasă la dospit” au fost suprimate, întrucât sensul lor nu este clar definit, iar această etapă din procesul de producție nu reprezintă un element care să distingă produsul „Melton Mowbray Pork Pie” de alte plăcinte din carne de porc.

                  Carnea de porc se taie bucăți sau se toacă și se amestecă cu celelalte ingrediente necesare pentru prepararea umpluturii.

                  Această modificare clarifică ce ingrediente sunt necesare pentru prepararea umpluturii.

                  Plăcintele se ung (dacă este necesar) și se pun apoi la cuptor până ce crusta capătă o culoare maro-auriu. Odată scoase din cuptor, se lasă la răcit și se adaugă aspicul.

                  Această modificare clarifică momentul în care are loc ungerea în timpul procesului de producție.

                  Scopul acestei cereri de modificare este de a clarifica rolul agenților de îngroșare și al altor ingrediente utilizate la fabricarea produsului „Melton Mowbray Pork Pie”. Producătorii utilizează de mulți ani ingredientele adăugate. Importanța includerii lor în secțiunea 4.5 a fost trecută cu vederea în momentul adăugării cuvântului „numai” înaintea listei de ingrediente atunci când cererea inițială a fost prezentată autorităților de la Bruxelles. Se precizează, în mod special, că aceste adăugiri nu modifică valoarea minimă indicată a conținutului de carne (30 % în produsul final) și că mențiunea „celelalte ingrediente necesare pentru prepararea umpluturii”, utilizată în descrierea inițială a metodei de obținere, se referă la ingredientele enumerate în prezent în cererea de modificare.

      ANEXA II
      DOCUMENT UNIC
      Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare (1)

         „MELTON MOWBRAY PORK PIE”

      Nr. CE: UK-PGI-0105-0947-03.02.2012

         IGP (X) DOP ()

      1.   Denumire

      „Melton Mowbray Pork Pie”
      2.   Statul membru sau țara terță

      Regatul Unit
      3.   Descrierea produsului agricol sau alimentar

      3.1.   Tip de produs

                  Clasa 1.2.

                  Produse din carne (preparată, sărată, afumată etc.)

            3.2.   Descrierea produsului căruia i se aplică denumirea de la punctul 1

      „Melton Mowbray Pork Pies” (plăcintele de carne de porc Melton Mowbray) sunt acoperite de o crustă din aluat de patiserie bombată lateral, iar crusta este de culoare maro-auriu și are o consistență bogată. Carnea de porc, care constituie umplutura, nu este afumată și are culoarea cărnii de porc prăjite. Umplutura este zemoasă și mărunțită foarte fin. În conformitate cu definiția UE a cărnii, conținutul de carne al întregului produs trebuie să fie de minimum 30 %. Între umplutură și crustă se află un strat de aspic.
      Crusta are un pronunțat gust de aluat copt, iar umplutura are o aromă bogată de carne și condimente, în special de piper Plăcintele nu trebuie să conțină coloranți, arome sau conservanți artificiali. Produsul se comercializează în diverse formate de dimensiuni și greutăți, în diverse puncte de vânzare, cum ar fi măcelăriile tradiționale, supermarketurile, magazinele de delicatese și magazinele de produse alimentare.
      3.3.   Materii prime (numai pentru produsele prelucrate)

      Următoarele ingrediente sunt obligatorii pentru producerea Melton Mowbray Pork Pies:

                  carne de porc (neafumată);

                  sare;

                  slănină și/sau grăsime;

                  făină de grâu;

                  gelatină și/sau aspic din oase de porc;

                  apă;

                  condimente.

            3.4.   Ingrediente opționale — Pot fi utilizate următoarele ingrediente suplimentare:

                  ouă și/sau lapte (numai pentru uns aluatul);

                  firimituri de pâine sau pesmet;

                  amidon.

            Dacă se utilizează aceste ingrediente opționale, ele nu trebuie să reprezinte, în total, mai mult de 8 % din produsul final. Pentru fiecare ingredient în parte trebuie respectate următoarele proporții: material pentru uns < 1 %, firimituri de pâine sau pesmet < 2 % amidon < 5 %.
      Niciun alt ingredient nu poate fi utilizat pentru fabricarea produsului „Melton Mowbray Pork Pie”. Niciun alt ingredient, în afara celor enumerate mai sus și a ingredientelor care intră în compoziția lor, nu poate fi utilizat pentru fabricarea produsului „Melton Mowbray Pork Pie”.
      3.5.   Hrană pentru animale (numai pentru produsele de origine animală)

      Nu se aplică.
      3.6.   Etape specifice ale producției care trebuie să se desfășoare în aria geografică delimitată

      Fabricarea și asamblarea produsului „Melton Mowbray Pork Pie” se desfășoară în aria delimitată și includ următoarele etape de producție:

                  —

                  se amestecă ingredientele necesare pentru prepararea aluatului. Acesta se modelează în formă de rulouri și capace înainte de confecționarea propriu-zisă a plăcintei;

                  —

                  carnea de porc se taie cubulețe sau se toacă și se amestecă cu celelalte ingrediente necesare pentru prepararea umpluturii;

                  —

                  rulourile de aluat se mulează pe peretele circular al unei tăvi cu fundul detașabil sau se modelează în jurul unui cilindru sau al altui suport de formă similară;

                  —

                  umplutura se distribuie în mai multe părți, care se așează pe foaia de aluat ce va constitui baza plăcintei. Deasupra se așează capacul predecupat sau pur și simplu aplatizat, care se îndoaie pentru a se fixa mai bine de marginile formei. În unele cazuri, la fabricarea plăcintelor se utilizează și metode precum modelarea manuală a aluatului sau ornarea cu o rolă zimțată manuală pentru tăiat aluatul;

                  —

                  plăcintele se scot apoi din forme și se așează pe o tavă de copt, fără niciun suport. Unele plăcinte se pot congela în această stare și se pot depozita pentru a fi coapte mai târziu sau pot fi vândute congelate pentru a fi coapte ulterior;

                  —

                  plăcintele se ung (dacă este necesar) și se pun apoi la cuptor până ce crusta capătă o culoare maro-auriu. Odată scoase din cuptor, se lasă la răcit și se adaugă aspicul;

                  —

                  în continuare, se lasă să se răcească la o temperatură de sub 8 °C;

                  —

                  în această fază, plăcintele pot fi ambalate și datate în vederea vânzării cu amănuntul, sau pot fi lăsate neambalate;

                  —

                  plăcintele pot fi apoi așezate într-o încăpere răcoroasă până la vânzare. Unele dintre ele se vând calde în primele patru ore după adăugarea aspicului.

            3.7.   Norme specifice privind felierea, răzuirea, ambalarea etc.

      Fiecare membru al asociației Melton Mowbray Pork Pie Association va primi propriul său număr de certificare, eliberat de organismul de control, număr care va trebui să figureze pe ambalaj și pe orice alt material utilizat pentru vânzarea produsului „Melton Mowbray Pork Pie”. Acest număr unic va permite trasabilitatea inversă, până la producător, a fiecărui produs vândut. În cazul micilor producători, unele dintre produse sunt vândute numai în propriile magazine de vânzare cu amănuntul, în timp ce producătorii mai importanți își vând produsele prin intermediul marilor rețele de distribuție.

         Food Standards Agency acordă fiecărui producător o marcă de sănătate care permite, împreună cu utilizarea unui cod al datei de fabricație, trasabilitatea integrală a unui produs, de la punctul de vânzare și lotul de producție până la furnizorul autorizat al fiecărui ingredient care intră în componența produsului
      3.8.   Norme specifice privind etichetarea

         Melton Mowbray Pork Pie Association va supraveghea utilizarea propriei ștampile de autentificare, acordate fiecăruia dintre membrii săi. Ștampila poate fi utilizată pe toate ambalajele și materialele utilizate pentru vânzarea produsului.

      4.   Delimitarea concisă a ariei geografice

      Orașul Melton Mowbray și regiunea înconjurătoare, delimitată după cum urmează:

                  —

                  la nord, de șoseaua A52, între M1 și A1, inclusiv orașul Nottingham;

                  —

                  la est, de șoseaua A1, între A52 și A605, inclusiv orașele Grantham și Stamford;

                  —

                  la vest, de autostrada M1, între A52 și A45;

                  —

                  la sud, de șoselele A45 și A605, între M1 și A1, inclusiv orașul Northampton.

            5.   Legătura cu aria geografică

      5.1.   Specificitatea ariei geografice

      În urma cercetărilor întreprinse de un istoric local, s-a demonstrat că, în prima jumătate a secolului al XIX-lea, când începuseră să fie comercializate plăcintele, barierele geografice și economice limitau producția de „Melton Mowbray Pork Pie” la orașul Melton Mowbray și la regiunea din imediata sa apropiere
      Aria geografică descrisă în secțiunea 4 este mai extinsă decât aria de producție inițială. Aceasta dovedește totodată faptul că, în timp, barierele respective și-au pierdut din importanță și că, timp de o sută de ani, „Melton Mowbray Pork Pie” a fost produsă după metoda de obținere descrisă în secțiunea 3.5, într-o zonă mai vastă decât imediata apropiere a orașului Melton Mowbray
      Începând de la jumătatea secolului al XVIII-lea, vânătorii de vulpi sezonieri au început să își concentreze activitățile de vânătoare în jurul orașului Melton Mowbray. În timpul lunilor de toamnă și de iarnă se tăiau porci din carnea cărora se făceau plăcinte (pork pies). Servitorii care însoțeau vânătorii își umpleau buzunarele cu aceste plăcinte de carne de porc, pentru a le mânca pe post de gustare în timp ce mutau caii dintr-un sat în altul, după dorința stăpânilor lor. Nu după multă vreme, aceste plăcinte țărănești, simple și gustoase, au atras atenția călăreților vânători care, la rândul lor, au început să le poarte în tăști și în buzunare pentru a le mânca în timpul vânătorii.
      Vânătorilor sezonieri înstăriți le-au plăcut atât de mult plăcintele gustoase care li se serveau dimineața la micul dejun, încât au dorit să li se servească chiar și la cluburile lor din Londra. În 1831, Edward Adcock a început să „exporte” plăcintele de carne de porc din Melton Mowbray în Londra cu ajutorul diligenței care călătorea zilnic între Leeds și capitală. Astfel a început comercializarea și promovarea plăcintei „Melton Mowbray pork pie”.
      Apoi a apărut calea ferată, care a transformat industria. În locul diligențelor trase de cai care livrau zilnic plăcintele la Londra și în alte orașe mari, transportul se făcea acum în vagoane speciale pe calea ferată În apropierea gării din Melton Mowbray s-au construit patiserii, iar plăcintele erau transportate în tot Regatul Unit și chiar și în Australia, Noua Zeelandă și Africa de Sud, în calele frigorifice ale cargourilor care se întorceau în aceste țări Faima plăcintelor a continuat să se răspândească și, începând cu anii 1870 și până la trecerea în noul secol, industria a înregistrat un avânt extraordinar. Datorită reputației crescânde a produsului, câțiva mari producători au încercat în zadar să îi protejeze numele împotriva imitațiilor.
      Primul război mondial a pus capăt exporturilor și a marcat începutul declinului acestui sector. Cu toate acestea, în decursul ultimilor 20 de ani, sectorul a redevenit înfloritor, începând din nou să se extindă pentru a răspunde cererii din ce în ce mai mari de acest produs alimentar atât de versatil În prezent, „Melton Mowbray pork pies” produse în aria delimitată sunt vândute în numeroase supermarketuri și sunt exportate din nou în întreaga lume.
      5.2.   Specificitatea produsului

      „Melton Mowbray Pork Pies” sunt acoperite de o crustă din aluat de patiserie bombată lateral, care le conferă forma bombată caracteristică Crusta este de culoare maro auriu și are o textură bogată. Carnea de porc folosită la prepararea umpluturii nu este afumată și în momentul coacerii dobândește o nuanță de gri asemănătoare cu culoarea cărnii de porc prăjite Umplutura are o textură zemoasă și mărunțită foarte fin. În conformitate cu definiția UE a cărnii, conținutul de carne al întregului produs trebuie să fie de minimum 30 %. Între umplutură și crustă se află un strat de aspic.
      Crusta are un pronunțat gust de aluat copt, iar umplutura are o aromă bogată de carne și condimente, în special de piper. Plăcintele nu trebuie să conțină coloranți, arome sau conservanți artificiali.
      „Melton Mowbray Pork Pies” se disting în mod clar de celelalte plăcinte de carne de porc prin modul în care sunt ambalate, prezentate și comercializate la punctele de vânzare. Au un preț mai ridicat (cu 10-15 %) față de celelalte plăcinte din carne de porc existente pe piață, datorită reputației specifice care le face mai deosebite și care le justifică prețul mai mare. Melton Mowbray Pork Pie Association a fost înființată în 1998 pentru a reuni toți producătorii din aria indicată, cu scopul de a asigura protecția produsului autentic „Melton Mowbray Pork Pie” și de a informa consumatorii cu privire la originea produsului.
      5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)

      Începând cu secolul al XVI-lea, terenurile din jurul orașului Melton Mowbray au cunoscut o parcelare intensivă care a condus la dispariția din peisaj a câmpiilor deschise, ce au fost înlocuite de pășunile îngrădite, tipice zonei rurale din East Midland. Drept urmare, principalele activități agricole, precum creșterea oilor, care pășteau libere pe pășunile întinse, au fost înlocuite de activități de creștere controlată a vitelor. Surplusul de lapte de vacă a fost utilizat pentru obținerea brânzei, în special a brânzei Blue Stilton. Un produs secundar al producției de brânză este zerul care, atunci când este amestecat cu tărâțe, reprezintă un aliment excelent pentru porci. Producătorii de lapte au construit astfel ferme de porci și au obișnuit animalele să mănânce surplusul rezultat în urma activităților de fabricare a brânzei.
      În ultimii ani, plăcintele „Melton Mowbray Pork Pie” au reținut atenția oamenilor din diverse regiuni. Ghidul turistic internațional „Lonely Planet” amintește de Melton Mowbray descriindu-l ca orașul „care a dat lumii cele mai bune plăcinte din carne de porc care au existat vreodată” Popularitatea renăscută a produsului a fost demonstrată în 1996, când Ducele de Gloucester i-a făcut publicitate în timpul unei vizite în magazinul unui producător, fiind fotografiat pentru un articol de ziar în timp ce gusta „Melton Mowbray Pork Pie”. Și BBC a realizat un reportaj despre „Melton Mowbray pork pies”, pe care l-a difuzat la o oră de vârf în cadrul bine-cunoscutului program de televiziune „Food and Drink”.

         Trimitere la publicarea caietului de sarcini

      [articolul 5 alineatul (7) din Regulamentul (CE) nr. 510/2006]
      http://archive.defra.gov.uk/foodfarm/food/industry/regional/foodname/products/documents/melton-mowbray-pgi-20120723.pdf

         (1)  Înlocuit de Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare.


title: Regulamentul de punere în aplicare (UE) nr. 580/2012 al Comisiei din 29 iunie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               30.6.2012

               RO

               Jurnalul Oficial al Uniunii Europene

               L 171/8

         REGULAMENTUL DE PUNERE ÎN APLICARE (UE) NR. 580/2012 AL COMISIEI
   din 29 iunie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 iunie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  TR

                  52,3

                  ZZ

                  52,3

                  0707 00 05

                  TR

                  103,7

                  ZZ

                  103,7

                  0709 93 10

                  TR

                  99,0

                  ZZ

                  99,0

                  0805 50 10

                  AR

                  72,8

                  UY

                  89,3

                  ZA

                  95,0

                  ZZ

                  85,7

                  0808 10 80

                  AR

                  114,7

                  BR

                  93,7

                  CL

                  107,8

                  NZ

                  136,1

                  US

                  180,9

                  UY

                  57,1

                  ZA

                  107,3

                  ZZ

                  113,9

                  0809 10 00

                  TR

                  193,2

                  ZZ

                  193,2

                  0809 29 00

                  TR

                  421,8

                  ZZ

                  421,8

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2016/1959 al Comisiei din 7 noiembrie 2016 de înregistrare a unei denumiri în Registrul denumirilor de origine protejate și al indicațiilor geografice protejate [Anguria Reggiana (IGP)]

text:
               9.11.2016

               RO

               Jurnalul Oficial al Uniunii Europene

               L 301/12

         REGULAMENTUL DE PUNERE ÎN APLICARE (UE) 2016/1959 AL COMISIEI
   din 7 noiembrie 2016
   de înregistrare a unei denumiri în Registrul denumirilor de origine protejate și al indicațiilor geografice protejate [Anguria Reggiana (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Anguria Reggiana”, depusă de Italia, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Anguria Reggiana” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Anguria Reggiana” (IGP).
   Denumirea menționată la primul paragraf identifică un produs din clasa 1.6. Fructe, legume și cereale, proaspete sau prelucrate, din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2016.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 250, 9.7.2016, p. 4.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2017/1354 al Comisiei din 20 iulie 2017 de specificare a modului în care trebuie prezentate informațiile prevăzute la articolul 10 alineatul (10) din Directiva 2014/53/UE a Parlamentului European și a Consiliului (Text cu relevanță pentru SEE. )

text:
               21.7.2017

               RO

               Jurnalul Oficial al Uniunii Europene

               L 190/7

         REGULAMENTUL DE PUNERE ÎN APLICARE (UE) 2017/1354 AL COMISIEI
   din 20 iulie 2017
   de specificare a modului în care trebuie prezentate informațiile prevăzute la articolul 10 alineatul (10) din Directiva 2014/53/UE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2014/53/UE a Parlamentului European și a Consiliului din 16 aprilie 2014 privind armonizarea legislației statelor membre referitoare la punerea la dispoziție pe piață a echipamentelor radio și de abrogare a Directivei 1999/5/CE (1), în special articolul 10 alineatul (10) și articolul 45 alineatul (2),
   întrucât:

               (1)

               Articolul 10 alineatul (10) din Directiva 2014/53/UE prevede că, în cazul unor restricții privind punerea în funcțiune sau în cazul cerințelor de autorizare a utilizării, informațiile disponibile pe ambalaj permit identificarea statelor membre sau a zonei geografice dintr-un stat membru unde există restricții privind punerea în funcțiune sau cerințe privind autorizarea utilizării și că astfel de informații sunt completate în instrucțiunile care însoțesc echipamentele radio.

               (2)

               Conform articolului 10 alineatul (10) din Directiva 2014/53/UE, Comisia poate adopta acte de punere în aplicare în care se specifică modul în care trebuie prezentate informațiile prevăzute la articolul 10 alineatul (10).

               (3)

               Respectivele acte de punere în aplicare se adoptă în conformitate cu procedura de consultare menționată la articolul 45 alineatul (2) din Directiva 2014/53/UE.

               (4)

               Măsurile prevăzute în prezentul regulament sunt în conformitate cu avizul Comitetului pentru evaluarea conformității și supravegherea pieței telecomunicațiilor, instituit în baza articolului 45 din Directiva 2014/53/UE,

         ADOPTĂ PREZENTUL REGULAMENT:
   Articolul 1
   Prezentul regulament specifică modul în care trebuie prezentate informațiile prevăzute la articolul 10 alineatul (10) din Directiva 2014/53/UE și se aplică numai echipamentelor radio care fac obiectul unor restricții privind punerea în funcțiune sau al cerințelor de autorizare a utilizării în cel puțin un stat membru.
   Articolul 2
   (1)   În cazul în care echipamentele radio fac obiectul unor restricții privind punerea în funcțiune sau al cerințelor de autorizare a utilizării, conform articolului 10 alineatul (10) din Directiva 2014/53/UE, ambalajul echipamentelor radio trebuie să indice în mod vizibil și lizibil:

               (a)

               o pictogramă, astfel cum se prevede în anexa I; sau

               (b)

               cuvintele „Restricții sau Cerințe în”, într-o limbă ușor de înțeles de către utilizatorii finali, astfel cum se stabilește de statul membru în cauză, urmate de abrevierile statelor membre, astfel cum se prevede în anexa II, în cazul în care există astfel de restricții sau cerințe.

         (2)   În cazul în care echipamentele radio fac obiectul unor restricții privind punerea în funcțiune sau al cerințelor de autorizare a utilizării, conform articolului 10 alineatul (10) din Directiva 2014/53/UE, instrucțiunile care însoțesc echipamentele radio trebuie să indice, într-o limbă ușor de înțeles de către consumatorii finali, după cum se stabilește de către statul membru în cauză, lista statelor membre și a zonelor geografice din statele membre în care există astfel de restricții sau cerințe, precum și tipurile de restricții sau cerințe aplicabile în fiecare stat membru și în fiecare zonă geografică dintr-un stat membru.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene și devine aplicabil începând de la 9 august 2018.
   Se consideră că echipamentele radio care sunt introduse pe piață după 8 august 2017 și sunt în conformitate cu prezentul regulament sunt conforme cu articolul 10 alineatul (10) din Directiva 2014/53/UE.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 2017.

            Pentru Comisie

            Președintele

         Jean-Claude JUNCKER

      (1)  JO L 153, 22.5.2014, p. 62.

      ANEXA I

         Pictogramă

                  1.

                  Pictograma trebuie să fie sub formă de tabel.

                  2.

                  Pictograma trebuie să includă următorul semn:

                  3.

                  Pictograma trebuie să menționeze, de asemenea, dedesubtul sau lângă semnul menționat la punctul 2, abrevierile statelor membre, astfel cum se prevede în anexa II, în cazul în care există orice restricții privind punerea în funcțiune sau orice cerințe privind autorizarea utilizării.

                  4.

                  Pictograma și conținutul acesteia pot înregistra diferite variații (de exemplu, culoare, solid sau transparent, grosimea liniei), cu condiția ca acestea să rămână vizibile și lizibile.

                  5.

                  Exemple de pictograme:

                              ES

                              LU

                              RO

                              CZ

                              FR

                              HU

                              SI

                              DK

                              HR

                              BG

                              EE

                              BE

      ANEXA II

         Abrevieri

      Abrevierile pentru statele membre sunt următoarele:
      Belgia (BE), Bulgaria (BG), Republica Cehă (CZ), Danemarca (DK), Germania (DE), Estonia (EE), Irlanda (IE), Grecia (EL), Spania (ES), Franța (FR), Croația (HR), Italia (IT), Cipru (CY), Letonia (LV), Lituania (LT), Luxemburg (LU), Ungaria (HU), Malta (MT), Țările de Jos (NL), Austria (AT), Polonia (PL), Portugalia (PT), România (RO), Slovenia (SI), Slovacia (SK), Finlanda (FI), Suedia (SE) și Regatul Unit (UK).